ยอดป่วยโควิดใหม่พุ่ง 401 ราย ในประเทศ 383 ตปท. 18 ติดเชื้อสะสม 28,277 คน ดับอีก 1
ศบค. รายงานสถานการณ์โควิด-19 ประจำวันที่ 23 มี.ค.64 ระบุพบผู้ป่วยโควิดใหม่ ยอดพุ่ง 401 ราย ในประเทศ 383 ตปท. 18 ติดเชื้อสะสม 28,277 คน ดับอีก 1
ศบค. รายงานสถานการณ์โควิด-19 ประจำวันที่ 23 มี.ค.64 ระบุพบผู้ป่วยโควิดใหม่ ยอดพุ่ง 401 ราย ในประเทศ 383 ตปท. 18 ติดเชื้อสะสม 28,277 คน ดับอีก 1
23 มี.ค. 2564

ศูนย์บริหารสถานการณ์การแพร่ระบาดโรคติดเชื้อไวรัสโคโรนาสายพันธุ์ใหม่ (โควิด-19) หรือ ศบค. รายงานสถานการณ์การแพร่ระบาดของไวรัสโควิด-19 ในประเทศวันนี้ (23 มี.ค.64) ระบุพบผู้ป่วยยืนยันติดเชื้อรายใหม่ 401 ราย เป็นผู้ติดเชื้อในประเทศ 383 ราย กระจายอยู่ใน 6 จังหวัด ประกอบด้วย กรุงเทพมหานคร ขอนแก่น นครปฐม ปทุมธานี สมุทรสาคร นนทบุรี โดยเป็นผู้ป่วยที่มาจากระบบเฝ้าระวังและระบบบริการฯ 46 ราย คัดกรองเชิงรุก 337 ราย  และเป็นผู้ที่เดินทางมาจากต่างประเทศ เข้าพักในสถานที่กักกันที่รัฐจัดให้ (State Quarantine) 18 ราย
ทั้งนี้ ทำให้จำนวนผู้ป่วยยืนยันสะสมในประเทศล่าสุดเพิ่มขึ้นเป็น 28,277 ราย แบ่งเป็นผู้ป่วยที่ติดเชื้อภายในประเทศ 25,275 ราย ตรวจคัดกรองเชิงรุก 15,829 ราย และผู้เดินทางมาจากต่างประเทศ 3,002 ราย เข้าสถานที่กักกันที่รัฐจัดให้ 2,375 ราย รักษาหายป่วยเพิ่ม 103 ราย รักษาหายแล้วรวม 26,766 ราย ยังรักษาอยู่ 1,419 ราย มีผู้เสียชีวิต 1 ราย ผู้เสียชีวิตสะสมเพิ่มขึ้นเป็น 92 ราย
สำหรับรายละเอียดผู้เสียชีวิต รายที่ 92 เป็นชายไทย อายุ 75 ปี อาศัยอยู่ในกรุงเทพมหานคร มีโรคประจำตัว โรคลิ้นหัวใจรั่ว ความดันโลหิตสูง อัลไซเมอร์
วันที่ 14 มี.ค. เริ่มมีอาการไข้ ไอ เจ็บคอ เข้ารับการตรวจหาเชื้อโควิด-19 ผลตรวจยืนยันพบเชื้อ
วันที่ 15 มี.ค. อาการแย่ลง และเสียชีวิตในวันที่ 19 มี.ค.

